b'\n_START_ARTICLE_\nCherylin rojstni dan\n_START_PARAGRAPH_\nCherylin rojstni dan je matemati\xc4\x8dna uganka, ki je bila zastavljena kot ena od nalog singapurskega tekmovanja v matematiki (Singapore and Asian Schools Math Olympiad), ki je bilo 8. aprila 2015 in je namenjeno 14-letnim dijakom . 10. aprila 2015 jo je Kenneth Kong objavil na Facebooku. V nekaj dneh je se je bliskovito raz\xc5\xa1irila po spletu in po \xc4\x8dasopisju. Naloga spra\xc5\xa1uje po Cherylinem rojstnem dnevu, ki ga z nekaj namigi sku\xc5\xa1ata ugotoviti prijatelja Albert in Bernard.\n_START_SECTION_\nRe\xc5\xa1itev\n_START_PARAGRAPH_\nRe\xc5\xa1itev naloge je 16. julij. Nalogo lahko re\xc5\xa1imo s postopnim sklepanjem in eliminacijo neustreznih datumov._NEWLINE_1) Albert: Ne morem ugotoviti, kdaj ima Cheryl rojstni dan, ampak tudi Bernard tega ne more ugotoviti._NEWLINE_Albert pozna le mesec rojstva. Ker je v vsakem mesecu mo\xc5\xbenih ve\xc4\x8d datumov, seveda ne more ugotoviti, kateri je pravi. Prvi del stavka je torej v bistvu odve\xc4\x8d._NEWLINE_Edina mo\xc5\xbenost, da bi Bernard takoj vedel odgovor, je \xc4\x8de bi mu Cheryl zaupala 18. ali 19., saj sta 18. maj in 19. junij edina datuma z unikatnim dnevom med desetimi znanimi._NEWLINE_Ker Albert ve, da Bernard ne pozna odgovora, je edina mo\xc5\xbenost, da je bil Albertu zaupani mesec julij ali avgust, ta mo\xc5\xbenost namre\xc4\x8d izklju\xc4\x8duje, da bi imel Bernard poznan dan 18. ali 19._NEWLINE_2) Bernard: Najprej res nisem vedel, kdaj ima Cheryl rojstni dan, sedaj pa vem._NEWLINE_Bernard je ugotovil, da je Albert dobil kot podatek julij ali avgust. \xc4\x8ce bi vedel za polni datum, ta ne bi mogel biti 14., saj se ta pojavi dvakrat: eliminiramo torej \xc5\xa1e 14. julij in 14. avgust._NEWLINE_3) Albert: Potem pa tudi jaz poznam datum._NEWLINE_Albertu so torej ostali le \xc5\xa1e datumi 16. julij, 15. avgust in 17. avgust. Ker sta v avgustu dva mo\xc5\xbena datuma, mu ostane le \xc5\xa1e pravilni odgovor: 16. julij._NEWLINE_Odgovor je torej 16. julij.'